8 
Anm. I sin Indledning til Ch. productum anfører Stimpson, at han 
har en Art til af Slægten Chelyosoma fra Berings Strædet, men der findes 
intetsteds nogen Beskrivelse af denne Form. 
Corynascidia, Herdman, 
hører til de venstrevendte Slægter af Phallusiadernes Familie. Den 
langstrakte, pæreformige Krop er fasthæftet ved en lang Stilk. 
Kappen er blød og tynd. Aabningerne ere runde, uden Lapper. 
Gjællesækken har Længderibber uden Pupiller; Gjællespalterne ere 
store, ikke krumme, men stundom af en noget uregelmæssig Form. 
Ryglisten er opløst i en Række tungedannede Processer. Tarm¬ 
kanalen er skudt op paa Rygsiden. (Se: Herdman, Nr. 5, p. 186). 
Corynascidia Suhmi, Herdman. 
Herdman, Nr. 5, p. 186, PI. 25. 
F i n d e s t e d. 
Stille Hav. Mellem Juan Fernandez og Yalparaiso. 2160 Fv. 
Atlanterhav. Mellem det gode Haabs Forbjerg og Kerguelen 
0, 1375 Fv. (ifl. Herdman). 
Corella, Alder & Hancock, 
hører til de normalt venstrevendte Slægter af Familien Plmllusiadæ. 
Den noget sammentrykte, aflange Krop er fastvoxet med et større 
eller mindre Parti af høire Side, stundom kun med den nederste Del 
af Bugen. Kappen er blød og oftest tynd. Kroppens Muskulatur 
i Reglen skjævt udviklet. Aabningerne ere udstyrede med Lapper. 
Gjællesækken har Længderibber uden Pupiller; Gjællespalterne ere 
krumme og ordnede i Spiraler. Ryglisten er opløst i en Række 
tungedannede Processer. Tarmkanalen er sidestillet. 
A. Gjællespalterne ordnede i regelmæssige, i Rækker stillede 
Spiraler.C. jap o ni ca, Herdman. 
B. Gjællespalterne ordnede i Spiraler, som ere af meget forskjellig 
Størrelse og ikke regelmæssigt ordnede: C. eumyota, Traust. 
